  Майя Бывальцева Удмуртилэн тӧроезлэсь ужзэ огдырлы быдэсъясь Александр Бречалов дыкужымъя, жилищно-коммунальной возёсъя но тарифъёсты кун ласянь радъянъя министрлэсь ужзэ быдэсъясез Иван Марининэз Чура гуртын улӥсьёслы «Формирование комфортной городской среды» программае пырон понна ужкагазъёсты люкан ласянь юрттыны куриз. Сыӵе ӵектонзэ 8-тӥ гудырикошконэ Глаз ёросэ вуылыкуз вераз. Гуртоос ас кужыменызы хоккеен шудон инты лэсьтӥзы, табере нылпиослы площадка кулэ. Улосвыл кивалтӥсь пӧртэм ӧръёсъя (многофункциональной) ужась площадка кылдытыны кулэ шуыса пусйиз, со пӧртэм арлыдъем адямиослы мед тупалоз — отын нылпи площадка, воркаут, сквер луыны быгатозы. «Тӥ малпаське, кызьы но кытын сыӵе площадкаез лэсьтыны луоз. Нош ми тӥледлы юрттыны тыршомы, вуоно арын интывылэз умоятон программая валче вылысь сое лэсьтыны мед быгатомы», — пусйиз Александр Бречалов. «Формирование комфортной городской среды» программае 2017-тӥ арын укмыс ёросъёс пыризы. Вуоно арлы куриськонъёсты 1-тӥ куарусёнозь куто, соин ик матысь дыре гуртоослы куара сётон ортчытоно но пумкылъян кутоно. Со сяна, улосвыл кивалтӥсь гуртоосын герӟет но интернет ласянь шугъяськонъёс сярысь вераськиз. Тегъёс: Мерлык ИванМаринин Глазов Удмуртия АлександрБречалов  